RO Jurnalul Oficial al Uniunii Europene C 362/13

Comunicare a guvernului francez referitoare la Directiva 94/22/CE a Parlamentului European și a Consiliului privind condițiile de acordare și folosire a autorizațiilor de prospectare, explorare și extracție a hidrocarburilor (1)

(Anunț privind cererile de autorizații exclusive de prospectare a zăcămintelor de hidrocarburi lichide sau gazoase, denumite „Permis d’Europa Maritime” și „Permis d’Europa Maritime Profond”)

(Text cu relevanță pentru SEE)

2014/C 362/11

Prin cererea din data de 12 decembrie 2013, societățile MAREX EU INC. și SOUTH ATLANTIC PETROLEUM UN SAS, al căror reprezentant în Franța este cabinetul de avocatură BONNA-AUZAS cu sediul la adresa 6, rue Paul Valéry, 75116 Paris, au solicitat, pentru o durată de cinci ani, o autorizație exclusivă de prospectare a zăcămintelor de hidrocarburi lichide sau gazoase, denumită „Permis d’Europa Maritime”.

Prin cererea din 28 februarie 2014, societatea GEOTECH HONGKONG Ltd, al cărei reprezentant în Franța este YB CONSEIL EURL cu sediul la adresa 1897, route de Montjoly, RDL Résidence Man CIA – ADC DOM, 97354 Rémire-Montjoly, Cayenne, a solicitat, pentru o durată de cinci ani, o autorizație exclusivă de prospectare a zăcămintelor de hidrocarburi lichide sau gazoase, denumită „Permis d’Europa Maritime Profond”.

Perimetrul menționat în aceste cereri de autorizații, care vizează zona economică exclusivă a insulei Europa, situată în sudul strâmtorii Mozambic și făcând parte din grupul de insule denumit „Insulele Împrăștiate”, se înscrie în suprafața delimitată de segmentele de dreaptă care unesc succesiv cotele definite în continuare prin coordonatele lor geografice WGS84 în grade sexagesimale, meridianul de origine fiind meridianul Greenwich:

Cotă Longitudine Latitudine A 40° 55′ 00″ E 19° 03′ 00″ S B 41° 06′ 00″ E 19° 08′ 00″ S C Intersecția paralelei de 23° 08′ 26″ S cu zonele economice exclusive franceză și malgașă, care urmează a fi stabilită D Intersecția paralelei de 23° 12′ 05″ S cu zonele economice exclusive franceză și mozambicană, care urmează a fi stabilită

de la B la C: limita zonelor economice exclusive franceză și malgașă, care urmează a fi stabilită;

de la D la A: limita zonelor economice exclusive franceză și mozambicană, care urmează a fi stabilită.

Depunerea cererilor și criteriile de atribuire a autorizației

Solicitanții care depun cererea inițială și cei care depun cereri concurente trebuie să demonstreze că îndeplinesc condițiile necesare obținerii autorizației, stabilite la articolele 4 și 5 din Decretul nr. 2006-648 din 2 iunie 2006 privind drepturile de exploatare minieră și de depozitare subterană, astfel cum a fost modificat (Décret no 2006-648 du 2 juin 2006 relatif aux titres miniers et aux titres de stockage souterrain), publicat în Jurnalul Oficial al Republicii Franceze din 3 iunie 2006.

Societățile interesate pot depune o cerere concurentă în termen de nouăzeci de zile de la data publicării prezentului anunț, în conformitate cu procedura descrisă pe scurt în „Anunțul privind acordarea drepturilor de exploatare minieră a hidrocarburilor în Franța” publicat în Jurnalul Oficial al Comunităților Europene C 374 din 30 decembrie 1994, pagina 11, și stabilită prin Decretul nr. 2006-648 din 2 iunie 2006 privind drepturile de exploatare minieră și de depozitare subterană (Décret no 2006-648 du 2 juin 2006 modifié relatif aux titres miniers et aux titres de stockage souterrain), astfel cum a fost modificat, publicat în Jurnalul Oficial al Republicii Franceze din 3 iunie 2006.

Cererile concurente se adresează Ministerului Ecologiei, Dezvoltării Durabile și Energiei la adresa menționată în continuare. Hotărârile privind cererea inițială și cererile concurente se vor lua în termen de doi ani de la data la care autoritățile franceze primesc cererea inițială, și anume cel târziu la 18 aprilie 2016.

Condiții și cerințe referitoare la exercitarea activității și la încetarea ei

Solicitanții sunt invitați să consulte articolele 79 și 79.1 din Codul minier și Decretul nr. 2006-649 din 2 iunie 2006 privind exploatările miniere, depozitarea subterană și poliția minelor și a depozitelor subterane, astfel cum a fost modificat (Décret no 2006-649 du 2 juin 2006 relatif aux travaux miniers, aux travaux de stockage souterrain et à la police des mines, des stockages souterrains), publicat în Jurnalul Oficial al Republicii Franceze din 3 iunie 2006.

Informațiile suplimentare se pot obține de la Ministerul Ecologiei, Dezvoltării Durabile și Energiei la adresa următoare:

Direction générale de l’énergie et du climat – Direction de l’énergie Bureau exploration et production des hydrocarbures Tour Séquoia 1 place Carpeaux 92800 Puteaux FRANȚA Tel. +33 140819527

Dispozițiile legale menționate mai sus pot fi consultate pe site-ul Légifrance: http://www.legifrance.gouv.fr

(1) JO L 164, 30.6.1994, p. 3.